wannaphong/clean_thaiwikipedia huggingface dataset:
# พ.ศ. 1975
พุทธศักราช 1975 ใกล้เคียงกับ
 เมษายน ค.ศ. 1432 - มีนาคม ค.ศ. 1433
 ค.ศ. 1432 เป็นปีอธิกสุรทินที่วันแรกเป็นวันอังคารตามปฏิทินจูเลียน
 ค.ศ. 1433 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 มหาศักราช 1354
 ปีชวด จัตวาศก จุลศักราช 794 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)

 เหตุการณ์ 

 วันเกิด 

 วันถึงแก่กรรม
# พ.ศ. 1973
พุทธศักราช 1973 ใกล้เคียงกับ
 เมษายน ค.ศ. 1430 - มีนาคม ค.ศ. 1431
 ค.ศ. 1430 เป็นปีปกติสุรทินที่วันแรกเป็นวันอาทิตย์ตามปฏิทินจูเลียน
 ค.ศ. 1431 เป็นปีปกติสุรทินที่วันแรกเป็นวันจันทร์ตามปฏิทินจูเลียน
 มหาศักราช 1352
 ปีจอ โทศก จุลศักราช 792 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1973

 เหตุการณ์ 
 23 พฤษภาคม - โยนออฟอาร์ค ถูกจับกุม
 สมเด็จพระบรมราชาธิราชที่ 2 แห่งอาณาจักรอยุธยา ยกทัพไปตีอาณาจักรล้านนาเป็นครั้งที่สอง ตีเมืองเชียงใหม่ได้ และตั้งพระราชโอรส คือ สมเด็จพระบรมไตรโลกนาถ เป็นรัชทายาทครองหัวเมืองทางเหนือทั้งปวง

 วันเกิด 

 วันถึงแก่กรรม
# แขกเจ้าเซ็น
แขกเจ้าเซ็น อาจหมายถึง 

 เจ้าเซ็น มุสลิมชีอะหฺในประเทศไทย มีเชื้อสายมาจากเปอร์เซีย 
 แขกเจ้าเซ็น (เพลง) เพลงไทยเดิม
# พ.ศ. 1976
พุทธศักราช 1976 ใกล้เคียงกับ
 เมษายน ค.ศ. 1433 - มีนาคม ค.ศ. 1434
 ค.ศ. 1433 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 ค.ศ. 1434 เป็นปีปกติสุรทินที่วันแรกเป็นวันศุกร์ตามปฏิทินจูเลียน
 มหาศักราช 1355
 ปีฉลู เบญจศก จุลศักราช 795 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1976

 เหตุการณ์ 

 วันเกิด 

 วันถึงแก่กรรม
# พ.ศ. 1978
พุทธศักราช 1978 ใกล้เคียงกับ
 เมษายน ค.ศ. 1435 - มีนาคม ค.ศ. 1436
 ค.ศ. 1435 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 ค.ศ. 1436 เป็นปีอธิกสุรทินที่วันแรกเป็นวันอาทิตย์ตามปฏิทินจูเลียน
 มหาศักราช 1357
 ปีเถาะ สัปตศก จุลศักราช 797 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)

 เหตุการณ์ 

 วันเกิด 

 วันถึงแก่กรรม
# พ.ศ. 1977
พุทธศักราช 1977 ใกล้เคียงกับ
 เมษายน ค.ศ. 1434 - มีนาคม ค.ศ. 1435
 ค.ศ. 1434 เป็นปีปกติสุรทินที่วันแรกเป็นวันศุกร์ตามปฏิทินจูเลียน
 ค.ศ. 1435 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 มหาศักราช 1356
 ปีขาล ฉศก จุลศักราช 796 (วันที่ 29 มีนาคม เป็นวันเถลิงศก)

 ผู้นำ 
 พระมหากษัตริย์แห่งอาณาจักรอยุธยา: สมเด็จพระบรมราชาธิราชที่ 2 (พ.ศ. 1967 - พ.ศ. 1991)
 พระมหากษัตริย์แห่งอาณาจักรสุโขทัย: พระมหาธรรมราชาที่ 4 (พ.ศ. 1962 - พ.ศ. 1981)
 พระมหากษัตริย์แห่งอาณาจักรล้านนา: พญาสามฝั่งแกน (พ.ศ. 1945 - พ.ศ. 1984)
 พระมหากษัตริย์แห่งอาณาจักรล้านช้าง: นางแก้วพิมพา (พ.ศ. 1976 - พ.ศ. 1981)

 เหตุการณ์ 

 วันเกิด 

 วันถึงแก่กรรม
# พ.ศ. 1979
พุทธศักราช 1979 ใกล้เคียงกับ
 เมษายน ค.ศ. 1436 - มีนาคม ค.ศ. 1437
 ค.ศ. 1436 เป็นปีอธิกสุรทินที่วันแรกเป็นวันอาทิตย์ตามปฏิทินจูเลียน
 ค.ศ. 1437 เป็นปีปกติสุรทินที่วันแรกเป็นวันอังคารตามปฏิทินจูเลียน
 มหาศักราช 1358
 ปีมะโรง อัฏฐศก จุลศักราช 798 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)

 เหตุการณ์ 

 วันเกิด 

 วันถึงแก่กรรม
# โอกุสต์ รอแด็ง
thumb

โอกุสต์ รอแด็ง  มีชื่อเต็มว่า ฟร็องซัว-โอกุสต์-เรอเน รอแด็ง (12 พฤศจิกายน ค.ศ. 1840 - 17 พฤศจิกายน ค.ศ. 1917) เป็นประติมากรและจิตรกรชาวฝรั่งเศส

รอแด็งเริ่มศึกษาประติมากรรมที่ปารีส มีชื่อเสียงจากการสร้างรูปปั้นจำลอง งานชิ้นหลัง ๆ ของเขาได้รับแรงบันดาลใจจากดันเต อาลีกีเอรี กวีคนสำคัญ โดยผลงานชิ้นสำคัญได้แก่ "ประตูนรก" ซึ่งได้แรงบันดาลใจจากฉาก "นรกภูมิ" (Inferno) ใน ดีวีนากอมเมเดีย ของดันเต และรูปปั้น "คนครุ่นคิด" ที่นำเสนอภาพของดันเตเมื่อยามครุ่นคิด

แม้ว่ารอแด็งจะถือกันว่าเป็นผู้ที่มีส่วนริเริ่มการประติมากรรมสมัยใหม่Tucker, 16. แต่ความจริงแล้วรอแด็งมิได้มีความตั้งใจจะปฏิรูปศิลปะแบบที่ทำกันมา รอแด็งได้รับการศึกษาจากสถาบันวิจิตรศิลป์แห่งฝรั่งเศส (Académie des beaux-arts) การสร้างงานก็เป็นไปตามวิธีช่างอย่างที่เรียนมาเพื่อที่จะได้เป็นที่ยอมรับกันทางสถาบันHale, 76. ในการสร้างงานประติมากรรมรอแด็งมีความสามารถที่ทำให้เห็นถึงความซับซ้อนและความปั่นป่วนภายในเนื้อดินที่ปั้น

งานชิ้นสำคัญ ๆ ของรอแด็งถูกนักวิจารณ์โจมตีโดยพร้อมเพรียงกัน เพราะลักษณะงานขัดแย้งกับการทำประติมากรรมตามแบบแผนดั้งเดิมซึ่งเป็นการสร้างงานเพื่อการตกแต่ง, เป็นสูตร, และมีจุดมุ่งหมายในการสื่อใจความของภาพ แต่งานของรอแด็งจะต่างออกไปจากการปั้นเรื่องเทพกรีกโรมันและการใช้สัญลักษณ์แฝงคติอย่างที่ทำกันมา งานของรอแด็งจะเป็นรูปสรีระที่เหมือนจริงและเป็นการเทิดทูนความงามของร่างกาย รอแด็งมีความสะเทือนต่อคำวิพากษ์วิจารณ์แต่ก็ไม่ได้ทำให้เปลี่ยนวิธีสร้างงานของตนเอง และงานของรอแด็งในที่สุดก็เป็นที่ยอมรับกันมากขึ้นจากรัฐบาลและสังคมศิลปิน

จากงานชิ้นสำคัญ ๆ ซึ่งมีอิทธิพลจากการท่องเที่ยวอิตาลีในปี ค.ศ. 1875 ไปจนถึงงานที่แปลกไปจากแนวที่ได้รับสัญญาจ้าง ตั้งแต่ปี ค.ศ. 1900 รอแด็งก็กลายมาเป็นประติมากรที่มีชื่อเสียงที่สุดคนหนึ่งของโลก มีลูกค้าผู้มีฐานะดีทีเสาะหางานของรอแด็งตั้งแต่นำงานไปแสดงที่งานมหกรรมสินค้าโลก ค.ศ. 1900 (1900 World's Fair) ที่สหรัฐอเมริกา นอกจากนั้นรอแด็งยังสังคมอยู่ในแวดวงศิลปินและผู้รู้ผู้มีชื่อเสียง รอแด็งแต่งงานกับโรซ เบอแร ผู้ที่รอแด็งอยู่ด้วยกันมาตลอดชีวิตเมื่อปึสุดท้ายของชีวิตของทั้งสองคน 

 พิพิธภัณฑ์รอแด็ง 

พิพิธภัณฑ์รอแด็ง (Musée Rodin) ในกรุงปารีส ประเทศฝรั่งเศส เปิดทำการใน ค.ศ. 1919 อุทิศให้กับงานประติมากรฝรั่งเศส โอกุสต์ รอแด็ง ซึ่งมีอยู่ 2 แห่ง คือ ที่โรงแรม บีรง และบริเวณรอบ ๆ โรงแรมในใจกลางกรุงปารีส และบ้านเดิมของโอกุสต์ รอแด็งที่เมืองเมอดง มีการรวมรวมผลงานทั้งหมดแบ่งเป็นประติมากรรม 6,600 ชิ้น ภาพวาด 8,000 ภาพ ภาพถ่ายเก่า 8,000 ภาพ และงานวัตถุศิลป์ อีก 7,000 ชิ้น มีผู้เยี่ยมชมพิพิธภัณฑ์ในแต่ละปีกว่า 700,000 คน

 อื่น ๆ 

วันที่ 12 พฤศจิกายน พ.ศ. 2555 เว็บไซต์ Google ได้ร่วมรำลึกถึงโอกุสต์ รอแด็ง ซึ่งเป็นวันครบรอบวันเกิด 172 ปี ของเขาด้วยการขึ้นโลโก้เป็นรูปปั้นนักคิดบนหน้าเว็บด้วย

 ระเบียงภาพ
# เทมาเส็ก
เทมาเส็ก  เป็นชื่อสถานที่ที่มีการบันทึกช่วงแรกบนพื้นที่สิงคโปร์ในปัจจุบัน ชื่อนี้ปรากฏในวรรณกรรมภาษามลายูและชวายุคต้น และยังปรากฏในบันทึกเอกสารสมัยราชวงศ์หยวนและราชวงศ์หมิงของจีนเป็น ตานหม่าซี  หรือ ต้านหม่าซี  ปัจจุบันมีการใช้ชื่อนี้ในเครื่องรัฐอิสริยาภรณ์และในสถาบันกับบริษัทต่าง ๆ ของประเทศสิงคโปร์

ชื่อ
ต้นตอของชื่อเทมาเส็กยังไม่ทราบอย่างแน่ชัด แต่มีข้อเสนอว่าคำนี้มีที่มาจากศัพท์ภาษามลายูว่า tasik หมายถึง "ทะเลสาบ" หรือ "ทะเล" และอาจหมายถึง "สถานที่ที่ล้อมรอบด้วยทะเล" หรือเมืองทะเล ข้อเสนอแนะอีกอันหนึ่งระบุว่า ชื่อนี้อิงจากพระนามกษัตริย์ศรีวิชัยว่า มหาราชา Tan ma sa na ho ชื่อเทมาเส็กยังปรากฏในบันทึกของชาวเวียดนามในคริสต์ศตวรรษที่ 14 ว่า Sach Ma Tich

หลังจากนั้น ชื่อเทมาเส็กก็กลายเป็นชื่อเก่าและไม่ปรากฏในแผนที่และเอกสารของชาวยุโรปในช่วง ค.ศ. 1500 ถึง 1800 ก่อนที่จะนำมาใช้ใหม่ในสมัยอาณานิคมและสมัยใหม่

 เครื่องรัฐอิสริยาภรณ์ 
เทมาเส็ก เป็นชื่อของเครื่องรัฐอิสริยาภรณ์ชั้นสูงสุดของสิงคโปร์มี 2 ชนิด ได้แก่ เครื่องรัฐอิสริยาภรณ์ดาราเทมาเส็ก (Bintang Temasek สำหรับผู้ที่กระทำความดีความชอบในราชการอย่างสูงสุด หรือ ช่วยเหลือผู้ประสบภยันตราย) และ เครื่องรัฐอิสริยาภรณ์เทมาเส็ก (Darjah Utama Temasek, สำหรับผู้ทำประโยชน์ กระทำความดีความชอบในราชการ).
# จุมลา
จุมลา  เป็นระบบจัดการเนื้อหาเว็บแบบโอเพนซอร์ส ที่เขียนด้วยภาษาพีเอชพีและใช้ฐานข้อมูล MySQLJoomla  Technical Requirements
# อั่งเปา
อั่งเปา  เป็นเงินของขวัญที่มีการให้และรับในวัฒนธรรมจีน ชื่ออั่งเป่าภาษาจีนมาความหมายถึง ซองสีแดง ที่มอบให้โดยมีเงินบรรจุอยู่ด้านใน ซึ่งเงินที่บรรจุภายในเรียก 利是 (ไหล่ซี, Lai Si/Lee See) อั่งเปานิยมมีการให้มอบให้ในงานสำคัญของครอบครัว เช่น พิธีแต่งงาน หรือ วันตรุษจีน (วันปีใหม่ของจีน) โดยในวันตรุษจีนผู้ที่มีอายุสูงกว่าหรือทำงานมีเงินเดือนแล้ว จะเป็นคนให้อั่งเป่าแก่เด็กหรือญาติที่ยังไม่ได้ทำงานและเกษียณแล้ว

สีแดงของซองเป็นสัญลักษณ์ที่แสดงถึงความโชคดี และเงินที่บรรจุภายบางครั้งจะเป็นเลขนำโชค เช่น เลข 8 อ่านในภาษาจีนจะมีความหมายถึงความรุ่งเรือง หรือความร่ำรวย
# 30 เซนท์แมรีอักซ์
30 ถนนเซนต์มารีอักซ์  หรือชื่อเดิม อาคารสวิสรี  หรือชื่อไม่เป็นทางการ เดอะเกอร์คิน (แตงกวาดอง) เป็นตึกระฟ้าเชิงพาณิชย์ในย่านธุรกิจซิทีออฟลอนดอนของลอนดอน อาคารสร้างเสร็จเมื่อธันวาคม 2003 และเปิดให้บริการในเดือนเมษายน 2004 With 41 floors, it is  tall ตั้งอยู่ตรงจุดที่เดิมเคยเป็นบอลทิกเอกซ์เชนจ์ และหอการค้าขนส่ง (Chamber of Shipping) ซึ่งถูกทำลายอย่างรุนแรงในปี 1992 หลังเหตุระเบิดอาคารซึ่งก่อการโดยโพรวิชันนัลไออาร์เอบนถนนเซนต์มารีอักซ์ ถนนแคบ ๆ ซึ่งเชื่อมต่อกับถนนลีเดินฮอลล์

หลังแปลนก่อสร้างอาคารความสูง 92 ชั้น มิลเลียนเนียมทาวเวอร์ถูกปัดตกไป อาคารปัจจุบันออกแบบโดยนอร์มัน ฟอสเทอร์ และ อารูพกรุ๊ป ก่อสร้างโดยสคันสกา และเริ่มต้นก่อสร้างในปี 2001

ปัจจุบันอาคารเป็นจุดหมายตาสำคัญของลอนดอนและเป็นตัวอย่างชิ้นสำคัญของสถาปัตยกรรมสมัยใหม่ในอังกฤษ อาคารอื่น ๆ ในต่างประเทศที่มีการออกแบบคล้ายคลึงกัน เช่น Torre Glòries ในบาร์เซโลนา, Tour D2 ในปารีส, โดฮาทาวเวอร์ ในโดฮา และเพิร์ล แบงค็อก ในกรุงเทพมหานคร
# ทีซีพี
เกณฑ์วิธีควบคุมการขนส่งข้อมูล หรือ ทีซีพี  เป็นหนึ่งในโพรโทคอลหลักในเครือข่ายอินเทอร์เน็ต หน้าที่หลักของทีซีพี คือ ควบคุมการรับส่งข้อมูลระหว่างแม่ข่ายถึงเครือข่าย เพื่อใช้แลกเปลี่ยนข้อมูลระหว่างกัน โดยตัวโพรโทคอลจะรับประกันความถูกต้อง และลำดับของข้อมูลที่ส่งผ่านระบบเครือข่าย นอกจากนั้นทีซีพียังช่วยจำแนกข้อมูลให้ส่งผ่านไปยังแอปพลิเคชัน ที่ทำงานอยู่บนแม่ข่ายเดียวกันให้ถูกต้องด้วย

งานหลักที่สำคัญของทีซีพีอีกงานหนึ่งคือ เป็นโพรโทคอลที่ขั้นกลางระหว่างแอปพลิเคชันและเครือข่ายไอพี ทำให้แอปพลิเคชันจากแม่ข่ายหนึ่ง สามารถส่งข้อมูลออกยังอีกแม่ข่ายหนึ่งผ่านเครือข่ายเปรียบเสมือนมีท่อส่งข้อมูลระหว่างกัน

ทีซีพี เป็นโพรโทคอลที่ได้รับความนิยมที่สุดในโลกของอินเทอร์เน็ต มีแอปพลิเคชันจำนวนมากที่ใช้โพรโทคอลทีซีพีเป็นสื่อกลางในการเชื่อมต่อ เช่น เวิลด์ไวด์เว็บ เป็นต้น
# ไอทูนส์
ไอทูนส์ (,)) เป็นซอฟต์แวร์ประยุกต์สำหรับฟังเพลงและเปิดไฟล์วิดีโอ (รองรับไฟล์ .aac, .mp3, .mp4, .mov, .m4v, .wav, .midi) พัฒนาโดยบริษัทแอปเปิล ใช้สำหรับเล่นและจัดเก็บไฟล์เพลง รวมถึงเชื่อมต่อเข้ากับ ไอทูนส์สโตร์และแอปเปิลมิวสิก

ไอทูนส์ได้รับความนิยมเนื่องจากลักษณะการใช้งานที่เรียบง่าย และสามารถดาวน์โหลดได้ฟรีจากอินเทอร์เน็ต โดยมีความสามารถอื่นที่สำคัญในการเก็บและการจัดเรียงไฟล์เพลงภายในเครื่องคอมพิวเตอร์ส่วนบุคคล โดยทำงานบนระบบปฏิบัติการแมคโอเอส วินโดวส์ 7 วินโดวส์ 8 วินโดวส์ 8.1 และ วินโดวส์ 10

 คุณลักษณะ 
ผู้ใช้สามารถจัดระเบียบเพลงของตนเองได้ในรายการเพลง (playlist), แก้ไขข้อมูลของไฟล์, บันทึกซีดี, คัดลอกไฟล์ไปยัง เครื่องเล่นเพลงดิจิทัล, ซื้อเพลงผ่านร้านขายเพลงออนไลน์ที่มากับตัวโปรแกรม (iTunes Store) ซึ่งจะต้อง สมัคร Apple ID ก่อนเพื่อเข้าซื้อ, ดาวน์โหลดพอดคาสต์, สำรองไฟล์ลงในซีดีหรือดีวีดี, แสดงภาพกราฟิกที่สอดคล้องกับเพลง (visualizer), แสดงภาพปกอัลบัมแบบตาราง (grid) และแบบคัฟเวอร์โฟลว์ (Cover Flow)

 รายการเพลง 
 เราสามารถเล่นเพลงในรายการเพลงตามลำดับ หรือจะเล่นแบบสุ่มก็ได้ โดยในรุ่น 5.0 ได้เพิ่มคุณสมบัติให้รายการเพลง 'ลำเอียง' เล่นเพลงจากอัลบั้มชุดเดียวกันมากขึ้น 
 ปาร์ตี้ชัฟเฟิล (Party Shuffle) สามารถเล่นลำเอียงไปทางเพลงที่มีดาวเยอะ ๆ ได้ โดยโอกาสที่เพลงจะถูกเลือกจะเพิ่มขึ้น 4% ต่อดาวแต่ละดวงที่ให้ เพลงที่ไม่มีการให้ความสำคัญจะถูกเลือกเล่นน้อยกว่า
 สมาร์ทเพลย์ลิสต์ (Smart playlists) คือรายการเพลงที่ผู้ใช้สามารถกำหนดให้ปรับปรุงตัวเองได้อัตโนมัติ เหมือนกับเลือกแสดงข้อมูลจากฐานข้อมูล
# ร้านไอทูนส์
ร้านไอทูนส์ หรือ ไอทูนส์สโตร์  เป็นคลังสื่อออนไลน์ ขายเพลง วิดีโอ  แอปพลิเคชัน รายการโทรทัศน์ ภาพยนตร์ ทางอินเทอร์เน็ต ไอพอด และไอโฟน ของบริษัทแอปเปิล คอมพิวเตอร์ เข้าถึงได้จากโปรแกรมไอทูนส์
# เวิร์ดเพรสส์
เวิร์ดเพรสส์  เป็นโปรแกรมช่วยสร้างบล็อก ซึ่งเขียนด้วยภาษาพีเอชพีและใช้ฐานข้อมูล MySQL มีสัญญาอนุญาตใช้งานแบบ GPL เริ่มพัฒนาโดย แมตต์ มูลเลนเวก หลังจากซอฟต์แวร์สร้างบล็อก Movable Type ของบริษัท Six Apart ได้เปลี่ยนแปลงการคิดค่าใช้งานใน ค.ศ. 2004 ผู้ใช้เดิมของ Movable Type จำนวนมากจึงหันมาใช้ เวิร์ดเพรสส์แทน เนื่องจากว่ามีรูปแบบการใช้งานคล้ายคลึงกัน

ซึ่งปัจจุบัน เวิร์ดเพรสส์ได้รับความนิยมเป็นอย่างมากจากบล็อกเกอร์ทั่วโลก เนื่องจากเป็นระบบที่มีความยืดหยุ่นในการใช้งาน อีกทั้งยังมีผู้ที่สร้างปลั๊กอิน (โปรแกรมเสริม), ธีม (รูปแบบการแสดงผล), รวมทั้งระบบอื่น ๆ ที่สามารถใช้งานร่วมกับ เวิร์ดเพรสส์ได้เป็นจำนวนมาก จึงทำให้ เวิร์ดเพรสส์ได้รับความนิยมอย่างยิ่ง โดยมากกว่า 43% หรือกว่า 810 ล้านเว็บไซต์ทั้งหมดบนอินเตอร์เน็ตล้วนสร้างขึ้นจากเวิร์ดเพรสส์ ซึ่งถือเป็น 65% ของส่วนแบ่งการตลาดระบบจัดการเว็บไซต์สำเร็จรูป (CMS) เมื่อเปรียบเทียบกันระหว่าง Wix, Joomla, Shopify และอื่น ๆ

นอกจากนี้ เวิร์ดเพรสส์ยังได้แตกหน่อออกมาเป็น เวิร์ดเพรสส์ มิว เพื่อให้ผู้ใช้งานสามารถนำไปใช้สร้างเว็บบล็อก เพื่อให้ผู้อื่นใช้งานได้อีกด้วย ซึ่งระบบของ เวิร์ดเพรสส์ MU นั้น ได้มีการปรับปรุงให้รองรับกับผู้ใช้งานจำนวนมากขึ้นกว่า เวิร์ดเพรสส์ในรุ่นปกติ

ปัจุจบันได้มีการ แก้ไขโค้ดของ เวิร์ดเพรสส์เพื่อใช้ในการให้บริการพื้นที่สร้างบล็อกด้วยhttp://wordpress.org/news/2010/07/wordpress-3-0-1/

 การพัฒนาของ Wordpress 
WordPress นี้พัฒนาต่อยอดมาจาก b2/cafelog ที่พัฒนาโดย Michel Valdrighi และชื่อ WordPress นี้ก็ได้มาจากการแนะนำของ Christine Selleck ซึ่งเป็นเพื่อนกับหัวหน้าทีมพัฒนา นั่นคือ Matt Mullenweg โดยปรากฏโฉมครั้งแรกในปี 2003 ซึ่งเป็นความร่วมมือกันระหว่าง Matt Mullenweg และ Mike Little เพื่อที่จะสร้าง fork ของ b2

ในปี 2004 บริษัท Six Apart ผู้พัฒนา Movable Type ได้มีการคิดค่าใช้งาน ทำให้ผู้ใช้หันมาใช้ WordPress กันเป็นจำนวนมาก ปัจจุบันเวอร์ชั่น 5.6

 รุ่นที่ออก

 รุ่น ชื่อรุ่น วันที่เผยแพร่  none 27 พฤษภาคม 2003   Davis 3 มกราคม 2004   Mingus 22 พฤษภาคม 2004  Strayhorn 17 กุมภาพันธ์ 2005   Duke 31 ธันวาคม 2005   Ella 22 มกราคม 2007   Getz 16 พฤษภาคม 2007   Dexter 24 กันยายน 2007   Brecker 29 มีนาคม 2008   Tyner 15 กรกฎาคม 2008   Coltrane 11 ธันวาคม 2008  Baker 10 มีนาคม 2009   Carmen 19 ธันวาคม 2009   Thelonious 17 มีนาคม 2010   Reinhardt 23 กุมภาพันธ์ 2011   Gershwin 4 กรกฎาคม 2011   Sonny 12 ธันวาคม 2011   Green 13 มิถุนายน 2012   Elvin 11 ธันวาคม 2012   Oscar 1 สิงหาคม 2013   Basie 24 ตุลาคม 2013   Parker 12 ธันวาคม 2013   Smith 16 เมษายน 2014   Benny 4 กันยายน 2014   Dinah 10 ธันวาคม 2014   Powell 23 เมษายน 2015   Billie 18 สิงหาคม 2015   Clifford 8 ธันวาคม 2015   Coleman 12 เมษายน 2016   Pepper 16 สิงหาคม 2016   Vaughan 6 ธันวาคม 2016   Evans 8 มิถุนายน 2017   Evans 16 พฤศจิกายน 2017   Gutenberg  ภายในปี 2018

 แหล่งข้อมูลอื่น 
 เวิร์ดเพรสส์ 
 หน้าเวิร์ดเพรสส์ ภาษาไทย
สอนการใช้งาน WordPress 

รายการอ้างอิง
# แมนจูเรีย
แมนจูเรีย  เป็นแคว้นหนึ่งทางเอเชียตะวันออกเฉียงเหนือ ในบางบริบทอาจหมายถึงแคว้นหนึ่งของประเทศจีน"Manchuria". สารานุกรมบริแทนนิกา. Encyclopædia Britannica Online. Encyclopædia Britannica Inc., 2012. Web. 17 Jun. 2012http://www.merriam-webster.com/dictionary/manchuria (ปัจจุบันเรียกว่าจีนตะวันออกเฉียงเหนือ ) หรือครอบคลุมถึงประเทศรัสเซีย ดินแดนนี้เป็นถิ่นอาศัยของชาวเซียนเปย์ ชาวชี่ตัน และชาวแมนจู (ชื่อแคว้นมาจากชื่อชนกลุ่มนี้) ซึ่งสถาปนารัฐของตนขึ้นหลายรัฐในดินแดนนี้

 ประวัติ 
ในอดีต แมนจูเรียเป็นชาติเอกราชที่มีเชื้อสายชาวแมนจู มีอิทธิพลในประเทศจีนสมัยราชวงศ์ชิง ซึ่งเป็นชาวต่างชาติที่มาปกครองจีน ต่อมาถูกกำจัดในข้อหาที่ทำให้ชาวจีนเดือดร้อน ไม่เอาใจใส่เท่าที่ควร องค์ไทเฮาแห่งชิงก็ทรงสำราญพระราชหฤทัยแต่ในวังหลวง คนที่กำจัดคือ ดร.ซุน ยัตเซ็น แล้วสถาปนาจีนฮั่นขึ้นมาอีกครั้ง ต่อมาชาวญี่ปุ่นได้ปลดแอกแมนจูเรียโดยสถาปนาประเทศแมนจู ขึ้นมาทำให้จีนไม่พอใจเป็นอย่างมาก เพราะญี่ปุ่นใช้เป็นที่สะสมอาหารและอาวุธในการโจมตีจีน
หลังจากสงครามโลกครั้งที่ 2 สิ้นสุดลง แมนจูเรียได้ถูกผนวกเป็นส่วนหนึ่งของจีนจนถึงปัจจุบัน
# ฉางอาน
ฉางอาน ตามสำเนียงกลาง หรือ เตียงฮัน ตามสำเนียงฮกเกี้ยน  เป็นเมืองหลวงเก่าของประเทศจีน โดยมีราชวงศ์ 13 ราชวงศ์ที่เลือกนครฉางอานเป็นเมืองหลวง ปัจจุบันคือเมืองซีอาน ซึ่งเปลี่ยนชื่อในสมัยราชวงศ์หมิง

ชื่อ ฉางอาน มีความหมายว่า "ความสงบสุขชั่วนิรันดร์" (Perpetual Peace) สร้างขึ้นในสมัยราชวงศ์สุย
ในยุคนั้นเรียกว่าเมืองต้าซิง เมื่อถึงราชวงศ์ถังจึงเปลี่ยนชื่อเป็นเมืองฉางอาน เมืองนี้ใช้ระยะเวลาในการสร้างเกือบ 100 ปี แต่ความใหญ่โตมโหฬารกลับปรากฏในตอนท้าย เมืองฉางอานในยุคนั้นเมื่อเทียบกับเมืองซีอานในอดีตแล้วยังนับว่าใหญ่กว่า 10 เท่า ถือว่าเป็นเมืองระดับนานาชาติเลยก็ว่าได้http://www.jiewfudao.com/%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%88%E0%B8%B5%E0%B8%99/%E0%B8%89%E0%B8%B2%E0%B8%87%E0%B8%AD%E0%B8%B2%E0%B8%99-%E0%B9%80%E0%B8%A1%E0%B8%B7%E0%B8%AD%E0%B8%87%E0%B8%97%E0%B8%B5%E0%B9%88%E0%B8%A3%E0%B8%B8%E0%B9%88%E0%B8%87%E0%B9%80%E0%B8%A3%E0%B8%B7%E0%B8%AD%E0%B8%87.html

ภายในเมืองฉางอานมีพระราชวังเป็นที่ประทับขององค์พระมหากษัตริย์และเป็นที่บริหารราชภารแผ่นดิน ทางทิศใต้ของเขตพระราชวังใช้เป็นที่ทำงานของขุนนางทั้งหลาย ถนนหนทางภายในตัวเมืองฉางอานและที่พักอาศัย ถูกออกแบบคล้ายกระดานหมายรุก เป็นระเบียบเรียบร้อย ถนนหลายสายภายในเมืองมีความกว้างกว่า 100 เมตร หนึ่งในนั้น ถนน "จูเชว่" ถือได้ว่าเป็นถนนที่กว้างมากที่สุด สิ่งเหล่านี้แสดงถึงความรุ่งเรืองของบ้านเมือง เมื่อเข้าสู่ราชวงศ์หมิงและชิงก็ได้นำเอาแบบอย่างการสร้างเมืองฉางอานไปใช้ในการสร้างเมืองปักกิ่งhttp://bangkrod.blogspot.com/2011/11/blog-post_4402.html

เมืองฉางอานมีส่วนที่ใช้เป็นที่พักอาศัยและส่วนที่ใช้ทำมาค้าขาย แบ่งเป็นสัดส่วน ภายในส่วนที่ใช้ทำมาค้าขาย มีร้านค้ามากมาย เรียกร้านค้าเหล่านี้ว่า "ห้าง" เช่น ห้างขายเนื้อ ห้างขายปลา ห้างขายยา ห้างผ้า ห้างเหล็ก ห้างเงินทอง ฯลฯ ว่ากันว่าแค่เพียงส่วนค้าขายทางตะวันออก ก็มีร้านค้ากว่า 200 แห่ง สิ่งของหายากจากทั่วทุกสารทิศ สามารถหาซื้อได้ในเมืองฉางอานhttp://www.baanjomyut.com/library/china/10.html

เมืองฉางอานยังเป็นเมืองศูนย์กลางทางวัฒนธรรม มีกิจกรรมความบันเทิงต่าง ๆ มากมาย เช่น การร้องรำทำเพลง การแข่งขันชนไก่ ชักเย่อ โล้ชิงช้า ฯลฯ จิตกร นักอักษรศิลป์ กวีที่มีชื่อเสียงต่างก็พักอาศัยอยู่ในเมืองฉางอาน ผลงานของผู้คนเหล่านี้ทำให้เมืองฉางอานมีสีสันมากขึ้น 

เมืองฉางอานยังเป็นเมืองที่วัฒนธรรมตะวันตกและตะวันออกมาบรรจบกัน ในยุคนั้นประเทศต่าง ๆ กว่า 70 ประเทศ ได้มาเจริญสัมพันธไมตรีกับราชวงศ์ถัง เส้นทางสายไหมมีความเจริญสูงสุด ประเทศญี่ปุ่น  และประเทศอื่น ๆ อีกมากมาย ต่างส่งคนมาศึกษาเล่าเรียน พ่อค้าจากเปอร์เซีย (อิหร่านปัจจุบัน) กับทาจิกส์ (ส่วนหนึ่งของเอเชียตะวันออกกลาง) ต่างมุ่งหน้ามาทำการค้าขายที่เมืองฉางอาน ในเวลานั้นเมืองฉางอานมีประชากรถึง 1 ล้านคน รวมกับชาวต่างชาติที่ย้ายมาพำนักอีกว่าหมื่นคน เมืองฉางอานไม่เพียงแต่เป็นเมืองศูนย์กลางทางเศรษฐกิจ การเมือง และวัฒนธรรม แต่ยังกลายเป็นเมืองระดับนานาชาติที่มีชื่อเสียงเมืองหนึ่งอีกด้วยวิทยาลัยภาษาจีนปักกิ่ง,มหาวิทยาลัยครูหนานจิง,มหาวิทยาลัยครูอันฮุย.ความรู้ทั่วไปเกี่ยวกับประวัติศาสตร์ประเทศจีน.กรุงเทพฯ:สุขภาพใจ.2550
# เมืองหลวงเก่าของจีน
เมืองหลวงเก่าของจีน ตามประวัติศาสตร์นั้น มีคำพูดที่เกี่ยวกับ "บุพจัตุรมหาธานีแห่งจีน"  ซึ่งประกอบด้วยนานกิง, ปักกิ่ง, ลั่วหยาง และซีอาน

ในภายหลังได้มีการค้นพบทางประวัติศาสตร์มากขึ้น ทำให้จำนวนเมืองหลวงในประวัติศาสตร์นั้นเพิ่มเป็น 7 เมือง โดยเพิ่มไคเฟิง, หางโจว  และอันหยาง ใน ค.ศ. 2004 ทางการจีนได้เพิ่มเจิ้งโจวเป็นเมืองที่ 8
# หิมะถล่ม
หิมะถล่ม  เป็นการถล่มของหิมะปริมาณมหาศาลลงตามความชันของภูเขา หิมะถล่มเป็นภัยธรรมชาติที่ในเขตภูเขาในฤดูหนาว หิมะถล่มขนาดใหญ่สามารถถล่มเป็นระยะทางได้ยาวหลาย ๆ กิโลเมตรและสร้างความเสียหายกับป่า บ้านเรือน ชีวิต หรือ อะไรก็ตามที่อยู่ในแนวการถล่ม ตัวอย่างของหิมะถล่มที่สร้างความเสียหายมากคือที่ เมือง Montroc ประเทศฝรั่งเศส เมื่อปี พ.ศ. 2542 หิมะราว ๆ 300,000 ลูกบาศก์เมตร ถล่มลงมาตามความชันราว ๆ 30 องศาของภูเขาจนมีความเร็วถึง 100 กิโลเมตรต่อชั่วโมง ภัยหิมะถล่มครั้งนั้นส่งผลให้มีผู้เสียชีวิต 12 คนซึ่งอยู่ในบ้านพักขณะเกิดเหตุ หิมะถล่มได้ฝังบ้านพักด้วยความลึก 5 เมตรด้วยปริมาณหิมะราว ๆ 100,000 ตัน
# สี่สุดยอดวรรณกรรมจีน
สี่สุดยอดวรรณกรรมจีน  คือนวนิยายของจีน 4 เรื่องซึ่งเหล่าบัณฑิตยอมรับว่าเป็นวรรณกรรมอันยิ่งใหญ่และมีอิทธิพลต่อวรรณกรรมเรื่องอื่นๆ ของประเทศ ประกอบด้วย
 สามก๊ก  - พ.ศ. 1873 (ค.ศ. 1330)
 ซ้องกั๋ง   - พ.ศ. 2116 (ค.ศ. 1573)
 ไซอิ๋ว   - พ.ศ. 2133 (ค.ศ. 1590)
 ความฝันในหอแดง   - พ.ศ. 2335 (ค.ศ. 1792)

แต่บางคนก็นับ บุปผาในกุณฑีทอง (, จินผิงเหมย (จีนกลาง), กิมปังบ๊วย (จีนแต้จิ๋ว)) เป็นวรรณกรรมคลาสสิกเรื่องที่ห้าด้วย ในช่วงปลายราชวงศ์หมิงถึงต้นราชวงศ์ชิง บุปผาในกุณฑีทอง นับว่าเป็นหนึ่งในสี่สุดยอดวรรณกรรมจีนร่วมกับนวนิยายอีกสามเรื่องแรก เรียกรวมกันว่า "สี่วรรณกรรมอันยิ่งใหญ่" (四大奇書，四大奇书) แต่ต่อมาเรื่อง บุปผาในกุณฑีทอง ถูกต่อต้าน รัฐบาลจีนจึงแบนนวนิยายเรื่องนี้เนื่องจากมีเนื้อหาเกี่ยวข้องกับเซ็กซ์มากเกินไป และจัดให้ ความฝันในหอแดง ขึ้นมาเป็นหนึ่งในสี่สุดยอดวรรณกรรมจีนแทนที่
# กองทุนเพื่อเด็กแห่งสหประชาชาติ
กองทุนเพื่อเด็กแห่งสหประชาชาติ  หรือ ยูนิเซฟ  เป็นหน่วยงานของสหประชาชาติเพื่อให้ความช่วยเหลือด้านมนุษยธรรม, พัฒนาการ, สุขภาพรวมถึงความเป็นอยู่ของเด็กและแม่ในประเทศกำลังพัฒนา ก่อตั้งโดยสมัชชาสามัญแห่งสหประชาชาติเมื่อวันที่ 11 ธันวาคม พ.ศ. 2489 ด้วยชื่อในขณะนั้นว่า กองทุนฉุกเฉินสำหรับเด็กแห่งสหประชาชาติ (United Nations International Children's Emergency Fund)

 การอุปถัมภ์ 
 ในวันที่ 7 กันยายน 2549 ทางยูนิเซฟได้ทำข้อตกลงกับสโมสรฟุตบอลบาร์เซโลนา โดยเสื้อของสโมสรจะมีสัญลักษณ์ของยูนิเซฟ ซึ่งเป็นครั้งแรกของสโมสรฟุตบอลที่มีโฆษณาหน่วยงานแทนที่โฆษณาสินค้า

 ภารกิจหลัก 
องค์การยูนิเซฟ ปัจจุบันจะดูแลงานที่เกี่ยวกับการช่วยเหลือเด็กทั่วโลก ดูแลพัฒนาการ การศึกษาพื้นฐาน ความเท่าเทียมกันระหว่างเพศ เช่นการได้รับการศึกษาของเด็กหญิง การปกป้องเด็กจากความรุนแรง การทารุณทำร้ายเด็ก การใช้แรงงานเด็ก โรคเอดส์ที่ติดต่อมาถึงเด็ก รวมถึงการพิทักษ์สิทธิของเด็กด้วย

 โครงสร้างองค์กรและผู้ร่วมงาน 
หัวใจหลักในการทำงานของยูนิเซฟ คือ การลงภาคสนามไปกับบรรดาผู้อาสามาร่วมงานด้วยในมากกว่า 150 กว่าประเทศ และยังมีสำนักงานตั้งอยู่ในประเทศต่างๆ มากกว่า 120 ประเทศ สำหรับของไทยจะมี คุณอานันท์ ปันยารชุนทูตสันถวไมตรี และ นวลพรรณ ล่ำซำ ทูตองค์การยูนิเซฟ ประเทศไทย โดยตั้งแต่ปี 2551 มี ธีรเดช วงศ์พัวพันธ์ และ แอน ทองประสม เข้าร่วมเป็นทูตพิเศษเพื่อเยาวชนขององค์การยูนิเซฟ  นอกจากนี้ยังมี นิชคุณ หรเวชกุล พอลล่า เทเลอร์ ดาวิกา โฮร์เน่ พชร จิราธิวัฒน์ วนิษา เรซ เกียรติศักดิ์ เสนาเมือง ผลิตโชค อายนบุตร พีชญา วัฒนามนตรี กันต์พิมุกต์ ภูวกุล มาริโอ้ เมาเร่อ และ แอนนา เสืองามเอี่ยม ร่วมเป็น Friends of UNICEF
# ไคเฟิง
ไคเฟิง ตามสำเนียงกลาง  หรือ คายฮอง ตามสำเนียงฮกเกี้ยน เป็นนครในมณฑลเหอหนาน สาธารณรัฐประชาชนจีน อยู่ริมฝั่งด้านใต้ของแม่น้ำฮวงโห (หรือแม่น้ำเหลือง) เป็นหนึ่งในเมืองหลวงเก่าของจีน และเป็นที่รู้จักจากการเป็นเมืองหลวงจีนในสมัยราชวงศ์ซ่งตอนเหนือ

ไคเฟิงแต่เดิมนั้นมีชื่อว่าเปี้ยนโจว ในสมัยราชวงศ์โฮ่วเหลียงเปลี่ยนชื่อเป็น เปี้ยนจิง ครั้งมา พอมาถึงสมัยหลังได้เปลี่ยนเป็น ไคเฟิง นครไคเฟิงเป็นที่รู้จักกันดีเพราะเคยเป็นที่ทำงานของเปาบุ้นจิ้น

ชื่อ
อักษรย่ออย่างเป็นทางการของนครนี้คือ เปี้ยน  ในอดีต นครนี้เคยมีชื่อหลายแบบ ดังนี้:
ไต้เหลียง 
เปี้ยนเหลียง 
เปี้ยนโจว 
หนานจิง  มาจากสถานะเมืองหลวงตอนใต้ของราชวงศ์จิน และอาจสับสนกับหนานจิงในสมัยใหม่
ตงจิง 
เปี้ยนจิง 

พื้นที่นี้ได้รับการตั้งชื่อเป็น "ไคเฟิง" หลังสงครามรวมชาติของราชวงศ์ฉินในศตวรรษที่ 2 ก่อนคริสต์ศักราช โดยมีความหมายตรงตัวว่า "เปิดชายแดน" และเชิงเปรียบเปรยว่า "ซ่อนเร้น" และ "ล้างแค้น" ชื่อเมืองนี้เดิมที่เขียนเป็น ฉี่เฟิง  แต่พยางค์ ฉี่ (Baxter-Sagart: /*kʰˤijʔ/) ถูกเปลี่ยนเป็นเสียงที่คล้ายกันเป็น ไค (/*Nə-[k]ʰˤəj/, /*[k]ʰˤəj/) เพื่อหลีกเลี่ยงการใช้ชื่อซ้ำกับหลิว ฉี่ (จักรพรรดิฮั่นจิง)

เขตบริหาร
นครระดับจังหวัดไคเฟิงแบ่งเขตบริหารออกเป็น 5 เขต และ 4 อำเภอ ได้แก่
เขตกู่โหลว 
เขตหลงถิง 
เขตอวี่หวังไถ 
เขตเสียงฝู 
เขตชุนเหอหุย 
อำเภอเว่ย์ชี่ 
อำเภอฉี่ 
อำเภอทงสู่ 
อำเภอหลานเก่า 
 แผนที่นครระดับจังหวัดไคเฟิง 

ภูมิอากาศ

เมืองพี่น้อง
ไคเฟิงเป็นเมืองพี่น้องกับเมือง ดังนี้

 Kiryat Motzkin ประเทศอิสราเอล
 ออมสค์ ประเทศรัสเซีย
 โทดะ ประเทศญี่ปุ่น
 วิชิทอ สหรัฐ
 Wingecarribee ประเทศออสเตรเลีย
 ย็องช็อน ประเทศเกาหลีใต้